Beatissime pater. Alias ecclesia parrochiali Lopa (= Loja) Aboensis dioecesis per puram et simplicem resignationem cujusdam Mathie Henrici, ejusdem tunc rectoris et possessoris, in manibus loci ordinarii factam vacante, fuit de illa sic vacante devoto oratori vestro Andree Henrici, presbytero ejusdem dioecesis, auctoritate ordinaria seu alias provisum, possessione forsan subsecuta. Cum autem, pater sancte, ab aliquibus asseratur, dictam parrochialem ecclesiam alias quam per hujusmodi resignationem vacavisse et adhuc forsan vacare et propterea ac aliis certis de causis dictus orator dubitet provisionem sibi desuper factam et inde secuta viribus forsan non subsistere, supplicat igitur humiliter sanctitati vestre dictus Andreas orator, quatenus dictam resignationem, si rite admissa non fuerit, admittentes seu admitti mandantes ac verum et ultimum dicte parrochialis ecclesie vacationis modum, etiam si ex illo quevis generales reservationes resultent, pro expressis habentes sibique specialem gratiam facientes de dicta parrochiali ecclesia Lopa, cujus fructus etc. treum marcarum argenti puri secundum communem extimationem valorem annuum non excedunt, sive premisso sive alio quovis modo aut ex alterius cujuscumque persona seu per liberam dicti ultimi possessoris aut praefati Andree vel cujusvis alterius de illa in dicta curia vel extra eam etiam coram notario publico et testibus sponte factam resignationem aut constitutionem Execrabilis vel constitutionem De multa seu assecutionem etc. vacet, etiam si devolutis affectibus specialiter vel ex quavis causa generaliter reservatis litigiosis, cujus litis status etc. existat, eidem oratori in forma nove provisionis perinde et etiam valere aut in eventum litis, cujus statum ac nomina et cognomina judicum et colligantium exprimi possunt, gratie surrogationis si neutri, si nulli, si alteri perinde et etiam valere aut alias prout utilius videbitur providere seu provideri mandare dignemini de gratia speciali, non obstantibus constitutionibus et ordinationibus apostolicis ceterisque contrariis quibuscumque cum clausulis oportunis et reservationibus. Concessum ut petitur in praesentia domini pape. P. cardinalis Sancti Eusebii. Et cum absolutione a censuris ad effectum etc., etiam si in illis ultra annum insorduisset et esset in aliquo ex casibus de inordescentia regula non obstantibus et latissime extendenda; et quod obstantie beneficiales oratoris ac verus et ultimus dicte parrochialis ecclesie vacationis modus, etiam si ex illo quevis generales reservationes resultent, habeantur pro expressis et exprimi possint; et cum clausola generalem reservationem importante ex quavis causa, qualiscumque sit, etiam dispositione vel conditionaliter exprimenda; et quod littere in forma nove seu provisionis perinde et etiam valere aut in eventum litis, ut prefertur, gratie surrogationis etiam quoad possessionem si neutri, si nulli, si alteri aut alias ut utilius fuerit cum gratificatione oportuna pro oratore, quatenus illi locus sit latissime extendendo faciendo, si opus fuerit, jus sibi non competisse nec competere et causam quare simul vel separatim expediri possint; et quod premissorum omnium et singulorum etiam qualitates invocationis, denominationis, situs et fructuum augendo vel minuendo usque ad verum valorem, regula non obstante, nominum et cognominum etiam judicis et colligantium ac aliorumque necessariorum major et verior specificatio fieri et titulus sive jus ipsius oratoris, ex qua auctoritate et ex quo modo vacationis sibi provisum fuerit, verius exprimi possit in litteris. Concessum. P. cardinalis Sancti Eusebii. Datum Rome apud Sanctum Petrum quinto idus martii anno primo.